**ŠPORT, PONEDELJEK, 23. MAREC 2020**

**PODAJA ŽOGE Z OBEMA ROKAMA**

**POIGRAVANJE Z ŽOGO**

* POKLEKNI, VRZI ŽOGO V ZRAK, HITRO VSTANI IN UJEMI ŽOGO;
* VRZI ŽOGO V ZRAK, NAREDI POL OBRATA, UJEMI ŽOGO;
* VRZI ŽOGO V ZRAK, PLOSKNI, UJEMI ŽOGO; POSKUSI PLOSKNITI VEČKRAT – DVAKRAT, TRIKRAT …;
* VRZI ŽOGO, PUSTI, DA ŽOGA PADE NA TLA, KO SE ODBIJE, JO UJEMI;
* ENAKO KOT ZGORAJ, PRI TEM ŠE PLOSKNI ALI NAREDI OBRAT;
* VRZI IN UJEMI ŽOGO, PRI TEM PA HODI NA MESTU, TECI NA MESTU, SKAČI NA MESTU;
* VRZI IN UJEMI ŽOGO MED POČASNO HOJO, HITREJŠO HOJO, TEKOM …

**MET OB ZID**

ŽOGO MEČI OB ZID IN JO ULOVI, KO SE ODBIJE OD TAL.

**PODAJA V PARU**

IMAŠ KOGA, KI BI SI ŽOGO PODAJAL S TABO?

**SE SPOMNIŠ IGRE PEPČEK?**

ČE VAS JE VEČ, SE POSTAVITE V KROG, V SREDINO STOPI “PEPČEK”. ŽOGO SI PODAJATE (KOTALITE), PEPČEK JO SKUŠA PRESTREČI. ČE SE ŽOGE DOTAKNE, POSTANE PEPČEK TISTI, KI JE ŽOGO PRED TEM ZAKOTALIL.